เดือนนี้ประจำเดือนมาวันที่10มี.คแล้วหมดวันที่12มี.ค. พอถึงวันที่20มี.ค. มีเลือดไหลคล้ายประจำเดือนแต่สีเป็นชมพูอ่อนๆ แบบนี้จะส่งผลเสีย หรือ มีภาวะเสี่ยงอะไรไหมค่ะ ปล.ทานยาคุมร่วมด้วย(เริ่มทานวันที่11มี.ค.)
สวัสดีค่ะ การที่รอบเดือนมาถี่กว่า 22 วันนับจากครั้งก่อนถือว่าผิดปกติและอาจเป็นเลือดออกผิดปกติทางช่องคลอดจากความผิดปกติต่างๆเช่น ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นควรไปพบแพทย์เพื่อตรวจเพิ่มเติมหากเลือดออกผิดปกติต่อเนื่อง แต่จริงๆแล้วในช่วงที่กินยาคุมแบบแผงรายเดือนอยู่นั้น อาจจะเกิดผลข้างเคียงทำให้มีเลือดออกผิดปกติทางช่องคลอดได้เช่นกัน มักเป็นลักษณะกระปริดกระปรอย อาจเกิดในช่วง 1-3 แผงแรกและค่อยๆดีขึ้นได้เอง อาจจะสังเกตอาการดูก่อนค่ะ ถ้าเลือดออกมากหรือต่อเนื่องก็ควรไปพบแพทย์เพื่อตรวจดู